biswa921/orwiki-latest-pages-articles-raw huggingface dataset:
ଆଣ୍ଟୋନି ଜେରୋମ୍‌ ବାଲାର୍ଡ

ଆଣ୍ଟୋନି ଜେରୋମ୍‌ ବାଲାର୍ଡ ( ୩୦ ସେପ୍ଟେମ୍ବର ୧୮୦୨ - ୩୦ ଏପ୍ରିଲ ୧୮୭୬) ଜଣେ ଫରାସୀ ବୈଜ୍ଞାନିକ ଥିଲେ । ସେ ୧୮୦୨ ମସିହା ସେପ୍ଟେମ୍ବର ୩୦ ତାରିଖରେ ଦକ୍ଷିଣ ଫ୍ରାନସର ମଣ୍ଟ୍‌ପେଲିଅରରେ ଜନ୍ମ ଗ୍ରହଣ କରିଥିଲେ । ସେ  ସ୍କୁଲ ଅଫ  ଫାର୍ମାସିରୁ ୧୮୨୬ ମସିହାରେ ଡିଗୀ ପାଇବା ପରେ ରସାୟନ ଶାସ୍ତ୍ରର ଡେମନ୍‌ଷ୍ଟ୍ରେଟର ରୂପେ କାର୍ଯ୍ୟ ଆରମ୍ଭ କରିଥିଲେ। ୧୮୨୫ ମସିହାରେ ସମୁଦ୍ର ଜଳର ପରୀକ୍ଷଣ କଲାବେଳେ ସେ ଏକ ଗାଢ ଲାଲ୍‌ ରଙ୍ଗର ତରଳ ପଦାର୍ଥ ଆବିଷ୍କାର କରିଥିଲେ। ଏହାର ଧର୍ମ କ୍ଲୋରିନ୍‌ ଓ ଆୟୋଡିନର ଧର୍ମ ସଙ୍ଗେ ସାମଞ୍ଜସ୍ୟ ରଖୁଥିଲା । ବାଲାର୍ଡ ଏହାକୁ ମୁରିଦ ନାମରେ ନାମକରଣ କରିଥିଲେ। ପରେ ଏହାକୁ ବ୍ରୋମିନ୍ ନାମରେ ନାମିତ କରାଯାଇଥିଲା ।  ୧୮୩୪ ମସିହାରେ ବାଲାର୍ଡ, ଡାଇକ୍ଲୋରାଇଡ୍ ଅକ୍ସାଇଡ୍‌ (Cl2O) ଓ କ୍ଲୋରିକ ଏସିଡ(HClO)ର  ଆବିଷ୍କାର କରିଥିଲେ।

୧୮୩୩ ମସିହାରେ ମଣ୍ଟପେଲିଅର ବିଶ୍ୱ ବିଦ୍ୟାଳୟର ରସାୟନ ବିଭାଗର ପ୍ରଫେସର ଭାବରେ ଦାୟିତ୍ୱ ଗ୍ରହଣ କରିଥିଲେ। ୧୮୫୪ ମସିହାରେ ସେ କଲେଜ୍‌ ଡି ଫ୍ରାନ୍‌ସରେ ପ୍ରଫେସର ଭାବରେ ଦାୟିତ୍ୱ ଗ୍ରହଣ କରିଥିଲେ। ମୃତ୍ୟୁ ପର୍ଯ୍ୟନ୍ତ ସେ ଏହି ପଦବୀରେ ରହିଥିଲେ।

 ପ୍ରାରମ୍ଭିକ ଜୀବନ 
 ଶିକ୍ଷା ଓ ଗବେଷଣା 
 ଶେଷ ଜୀବନ 

 ଆହୁରି ପଢନ୍ତୁ 
 

 ଆଧାର 

 ଅଧିକ ତଥ୍ୟ 
 Antoine Jérôme Balard and Louis Pasteur, PasteurBrewing.com

ଶ୍ରେଣୀ:୧୮୦୨ ଜନ୍ମ
ଶ୍ରେଣୀ:୧୮୭୬ ମୃତ୍ୟୁ
ଶ୍ରେଣୀ:ବୈଜ୍ଞାନିକ
ଶ୍ରେଣୀ:ଫ୍ରାନ୍ସ
ବରେନ୍ଦ୍ର କୃଷ୍ଣ ଧଳ

ବରେନ୍ଦ୍ର କୃଷ୍ଣ ଧଳ (୧୭ ମାର୍ଚ୍ଚ ୧୯୩୯  - ୯ ଅଗଷ୍ଟ ୨୦୧୬) ଜଣେ ଓଡ଼ିଆ ସାମ୍ବାଦିକ ଓ ସାହିତ୍ୟିକ ଥିଲେ । ସେ ୧୯୪୧ ମସିହା ମାର୍ଚ୍ଚ ୨୫ ତାରିଖ ଦିନ କଟକ ଜିଲ୍ଲାର ଚର୍ଚ୍ଚିକାଠାରେ ଜନ୍ମଗ୍ରହଣ କରିଥିଲେ । ସାମ୍ବାଦିକ ଭାବରେ ସେ, ସ୍ୱରାଜ, ଆଜ-କାଲ(ବଙ୍ଗଳା), ସମ୍ବାଦ, ପ୍ରଜାତନ୍ତ୍ର ଆଦି ଖବରକାଗଜ ସହିତ ଜଡ଼ିତ ରହିଆସିଛନ୍ତି । 
ବରେନ୍ଦ୍ର କୃଷ୍ଣ ଧଳଙ୍କ ନେତୃତ୍ୱରେ ଓଡ଼ିଶାର ଉପାନ୍ତ ଅଞ୍ଚଳରେ ଓଡ଼ିଆ ଭାଷା ଓ ସଂସ୍କୃତିକୁ ଗତିଶୀଳ କରିବା ନିମନ୍ତେ "ଲେଖକ ସାମୁଖ୍ୟ" ଗଠନ କରାଯାଇଥିଲା । ୧୯୮୨-୮୮ ଓ ୧୯୯୨ରେ ସେ ଏହି ଅନୁଷ୍ଠାନର ମହାସଚିବ ଭାବରେ କାର୍ଯ୍ୟକରିଛନ୍ତି । ୧୯୯୦-୯୩ ମସିହା ପର୍ଯ୍ୟନ୍ତ, ସେ "ନ୍ୟାସନାଲ ଇୟୁନିଅନ ଅଫ୍ ଜର୍ଣ୍ଣାଲିଷ୍ଟ"ର ସଭାପତି ଭାବରେ କାର୍ଯ୍ୟ କରିଥିଲେ । ସେ ପ୍ରତିବର୍ଷ ଫେବୃଆରୀ ମାସରେ ଅନୁଷ୍ଠିତ ହେଉଥିବା "ଭୁବନେଶ୍ୱର ପୁସ୍ତକ ମେଳା" ଆରମ୍ଭ କରିଥିଲେ ।

କ୍ରମାଗତ ଅସୁସ୍ଥ ରହିବା ପରେ ୨୦୧୬ ମସିହା ଅଗଷ୍ଟ ୯ ତାରିଖ ଦିନ ତାଙ୍କର ପରଲୋକ ହୋଇଥିଲା । 

 ରଚନାବଳୀ 
ବରେନ୍ଦ୍ର କୃଷ୍ଣ ଓଡ଼ିଆ ଓ ବଙ୍ଗଳା ଭାଷାରେ ୧୯ଟି ବହି ରଚନା କରିବା ସହ ୬ଟି ବହି ଅନୁବାଦ କରିଛନ୍ତି । ସେ ୨୦ଟି କ୍ଷୁଦ୍ର ଗଳ୍ପ ମଧ୍ୟ ଲେଖିଛନ୍ତି ।
 ଆତ୍ମଜୀବନୀ 
 ମୋ ଜୀବନ କାହାଣୀhttp://odishan.com/14193
 ଉପନ୍ୟାସ 
 ସନ୍ଧ୍ୟାର ମୂକୁର
 ବିଦଗ୍ଧ ବିହଙ୍ଗୀ
 କବଚ
 ନାୟିକା
 ନିଶୀଧ ପ୍ରେମ
 କ୍ଷୁଦ୍ର ଗଳ୍ପ 
 ପାଣିଗାର
 ଏକାକୀ ଅଭିମନ୍ୟୁ
 ଅନେଶ୍ୱତ ରନ୍
 କ୍ଳାନ୍ତ ନକ୍ଷତ୍ର

 ପ୍ରବନ୍ଧ 
 ମୁକ୍ତ ବିଚାର
 ଅନୁବାଦ 
 ଶାମ୍ବ
 ୯୩(ମୂଳ ବଙ୍ଗଳା ଲେଖାର ଓଡ଼ିଆ ଅନୁବାଦ)

 ପୁରସ୍କାର ଓ ସମ୍ମାନ 
 କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାର( ଶାମ୍ବ ପୁସ୍ତକ ପାଇଁ) - ୧୯୮୮ 
 ପ୍ରାଚୀନ କଳାକେନ୍ଦ୍ର, ଚଣ୍ଡିଗଡ଼ଦ୍ୱାରା ସମ୍ମାନିତ

 ଆଧାର 

ଶ୍ରେଣୀ:୧୯୪୧ ଜନ୍ମ
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:ଓଡ଼ିଆ ସାମ୍ବାଦିକ
ଶ୍ରେଣୀ:କଟକ ଜିଲ୍ଲାର ଲୋକ
ନିଳୋକ ଉଚ୍ଚ ବିଦ୍ୟାଳୟ

ନିଳୋକ ଉଚ୍ଚ ବିଦ୍ୟାଳୟ ୧୯୭୮ ମସିହାରେ ଭଦ୍ରକ ଜିଲ୍ଲାର ନିଳୋକ ଗ୍ରାମରେ ପ୍ରତିଷ୍ଠା ହୋଇଥିଲା । ଏହି ବିଦ୍ୟାଳୟରେ ନବମ ଓ ଦଶମ ଶ୍ରେଣୀ ରହିଛି ।

ଅବସ୍ଥିତି
ନିଳୋକ ଉଚ୍ଚ ବିଦ୍ୟାଳୟ, ଭଦ୍ରକ ସହରଠାରୁ ୨୭ କିଲୋମିଟର ଦୂର ନିଳୋକ ଗ୍ରାମରେ ଅବସ୍ଥିତ । ବାରିକପୁରରୁ ବନ୍ତ ରାସ୍ତାରେ ଯିବାବେଳେ ବାମ ପାର୍ଶ୍ୱରେ ଅବସ୍ଥିତ ।http://evidyalaya.org/ICR/BHADRAK/21090412203.pdf.pdf 

ଇତିହାସ
ଏହି ବିଦ୍ୟାଳୟଟି ୧୯୭୮ ମସିହାରେ ବବାଜୀ ଚରଣ ମହାନ୍ତିଙ୍କଦ୍ୱାରା ତିଆରି ହୋଇଥିଲା । ପ୍ରଥମେ ଶିକ୍ଷାଦାନ ବାବାଜୀ ଚରଣ ସଂସ୍କୃତ ବିଦ୍ୟାଳୟରେ ହେଉଥିଲା, ପରବର୍ତ୍ତୀ ସମୟରେ ନିଜ ଗୃହ ନିର୍ମାଣ କରି ଶିକ୍ଷାଦାନ କରାଯାଇଥିଲା । ପରେ ପରେ ସରକାରୀ ଅନୁଦାନରେ ପକ୍କାଗୃହ ନିର୍ମାଣ କରାଯାଇଛି । ଉଚ୍ଚବିଦ୍ୟାଳୟ ହେଉଛି ଏମିତି ଏକ ସ୍ଥାନ, ଯେଉଁଠି ପିଲାମାନଙ୍କୁ ସୁନ୍ଦର କରି ଗଢ଼ିତୋଳିବାର ଏକ ସୁଯୋଗ ରହିଛି । ଏବେ ଉଚ୍ଚବିଦ୍ୟାଳୟରେ ମଧ୍ୟ କମ୍ପ୍ୟୁଟର ଶିକ୍ଷା ଆରମ୍ଭ ହେଲାଣି । 
ବନ୍ତ ବ୍ଲକରେ ଏହା ହେଉଛି ଏକ ପ୍ରତିଷ୍ଠିତ ବିଦ୍ୟାଳୟ । ସମସ୍ତ କ୍ଷେତ୍ରରେ ନିଜର ସଫଳତା ବଜାଇ ରଖିଛି ।

ବିଷୟ
ଏହି ବିଦ୍ୟାଳୟରେ ୩ଟି ଶ୍ରେଣୀ ୮ମ, ୯ମ ଓ ୧୦ମ ଅଛି । ପ୍ରତ୍ୟେକ ଶ୍ରେଣୀରେ ୨୫୦ରୁ ଉର୍ଦ୍ଧ୍ୱ ପିଲା ଅଛନ୍ତି । ପ୍ରତ୍ୟେକ ବର୍ଷ ମାଟ୍ରିକ ପରୀକ୍ଷାରେ ଛାତ୍ରଛାତ୍ରୀମାନେ ଭଲ ଫଳାଫଳ କରିଥାନ୍ତି ।

ଶିକ୍ଷକ ଓ କର୍ମଚାରୀ ବୃନ୍ଦ
thumb|ନିଳୋକ ଉଚ୍ଚବିଦ୍ୟାଳୟ, ନିଳୋକରେ ୨୦୧୬ ଜାନୁଆରୀ ୨୬ ସୁଦ୍ଧା କାର୍ଯ୍ୟରତ ଶିକ୍ଷକ ଏବଂ କର୍ମଚାରୀ ବୃନ୍ଦ ।
ନିଳୋକ ଉଚ୍ଚ ବିଦ୍ୟାଳୟରେ କାର୍ଯ୍ୟ କରିଥିବା ଓ କାର୍ଯ୍ୟ କରୁଥିବା ଶିକ୍ଷକ ଏବଂ କର୍ମଚାରୀଙ୍କ ନାମ:
 ନାମ  ବିଭାଗ  କାର୍ଯ୍ୟାରମ୍ଭ  କାର୍ଯ୍ୟଶେଷ ନରହରି ବାରିକ  ପ୍ରଧାନ ଶିକ୍ଷକ(ଇଂରାଜୀ) ୧୫ ଡିସେମ୍ବର ୧୯୭୮  ୩୧ ଅକ୍ଟୋବର ୨୦୧୩ ନିରାକାର ବେହେରା  ପ୍ରଧାନ ଶିକ୍ଷକ  ୧୦ ଅକ୍ଟୋବର ୧୯୭୮  ୩୧ ଜାନୁଆରୀ ୨୦୧୮ ସୁଧାକର ପଣ୍ଡା  ହିନ୍ଦୀ ଶିକ୍ଷକ  ୫ ଅଗଷ୍ଟ ୧୯୮୯  କାର୍ଯ୍ୟରତ ଗୌରାଙ୍ଗ ଚରଣ ମହାନ୍ତି  -  ୨୯ ଅପ୍ରେଲ ୧୯୮୦  ୨୦୦୭ରେ ଅନ୍ୟତ୍ର ବଦଳି ଭାସ୍କର ଚନ୍ଦ୍ର ସେନାପତି  ବିଜ୍ଞାନ ଶିକ୍ଷକ  ୨୮ ଅଗଷ୍ଟ ୧୯୭୮  ୩୧ ନଭେମ୍ବର ୨୦୧୧ ଉତ୍ତମ କୁମାର ଦତ୍ତ  ଗଣିତ ଶିକ୍ଷକ  ୨୫ ନଭେମ୍ବର ୧୯୮୬  ୨୦୦୬ରେ ଅନ୍ୟତ୍ର ବଦଳି କୃପାସିନ୍ଧୁ ପଣ୍ଡା  ସଂସ୍କୃତ ଶିକ୍ଷକ  ୨୮ ଅଗଷ୍ଟ ୧୯୭୮  ୩୦ ସେପ୍ଟେମ୍ବର ୨୦୦୭ ପ୍ରଭାକର ଦାସ  ଖେଳ ଶିକ୍ଷକ  ୧୯୮୨  ୧୯୯୪ରେ ଅନ୍ୟତ୍ର ବଦଳି ମହେନ୍ଦ୍ର କୁମାର ପଳଦା  ଖେଳ ଶିକ୍ଷକ  -  -  ମନୋଜ କୁମାର ଶଙ୍ଖୁଆ  ଖେଳ ଶିକ୍ଷକ  -  - ପ୍ରଭାକର ରାଉତ  ଖେଳ ଶିକ୍ଷକ  -  ୨୦୧୩ ଶୋଭେନ୍ଦ୍ର କୁମାର ମାଝି  ଗଣିତ ଓ ବିଜ୍ଞାନ ଶିକ୍ଷକ  ୩ ନଭେମ୍ବର ୨୦୦୬  କାର୍ଯ୍ୟରତ ସୁରଜିତା ବାଇ  ସଂସ୍କୃତ ଶିକ୍ଷକ  ୧୨ ନଭେମ୍ବର ୨୦୧୦  କାର୍ଯ୍ୟରତ ସ୍ୱୟଂପ୍ରଭା ନାୟକ  -  ୩ ସେପ୍ଟମ୍ବର ୨୦୧୩  କାର୍ଯ୍ୟରତ ଦେବାଶିଷ ଆଚାର୍ଯ୍ୟ  ଖେଳ ଶିକ୍ଷକ  -  - ଚିତ୍ରବତି ବେହେରା  ଖେଳ ଶିକ୍ଷକ  ୫ ଅପ୍ରେଲ ୨୦୧୬ କାର୍ଯ୍ୟରତ ରବି ନାରାୟଣ ଖିଲାର  କମ୍ପ୍ୟୁଟର ଶିକ୍ଷକ  ୨ ଅପ୍ରେଲ ୨୦୧୪ କାର୍ଯ୍ୟରତ ସନାତନ ନାୟକ  କିରାଣି  ୨୩ ଜୁଲାଇ ୧୯୮୦  କାର୍ଯ୍ୟରତ ଶ୍ରୀଧର ବିଶ୍ୱାଳ  ଚପରାସି  ୨୨ ଜୁନ ୧୯୭୮  ୩୧ ଜୁଲାଇ ୨୦୧୧ ରଥ କୁମାର ଯେନା  ଚପରାସି  ୪ ଅଗଷ୍ଟ ୧୯୮୨  ୩୧ ମଇ ୨୦୧୩ ଉପେନ୍ଦ୍ର କୁମାର ମିଶ୍ର  ଚପରାସି  ୫ ଅଗଷ୍ଟ ୧୯୮୨  କାର୍ଯ୍ୟରତ

ଆଧାର

ଶ୍ରେଣୀ:ଭଦ୍ରକ ଜିଲ୍ଲାର ଗାଆଁ ଓ ସହର
ଶ୍ରେଣୀ:ଓଡ଼ିଶାର ବିଦ୍ୟାଳୟ
ଶ୍ରେଣୀ:ଓଡ଼ିଶାରେ ଶିକ୍ଷା
ନିରଞ୍ଜନ ଶତପଥୀ

ନିରଞ୍ଜନ ଶତପଥୀ  ଜଣେ ଓଡ଼ିଆ କଥାଚିତ୍ର ଓ ନାଟକ ଅଭିନେତା ଏବଂ ନିର୍ଦ୍ଦେଶକ ।

୨୭ ଅଗଷ୍ଟ ୧୯୨୭ ମସିହାରେ ସେ ଗଞ୍ଜାମ ଜିଲ୍ଲା ଭଞ୍ଜନଗର ନିକଟସ୍ଥ ବାଉଁଶଲୁଣ୍ଡି ଗ୍ରାମରେ ଜନ୍ମଗ୍ରହଣ କରିଥିଲେ । ଶତପଥୀ ଆଇଏ ପାସ୍‍ ପରେ ଦ୍ୱିତୀୟ ବିଶ୍ୱଯୁଦ୍ଧ ସମୟରେ ବାୟୁସେନାରେ ଯୋଗ ଦେଇଥିଲେ ।ପ୍ରମେୟ, ୭ ଜାନୁଆରୀ ୨୦୧୫, ପୃଷ୍ଠା:୩
ତାଙ୍କୁ ଓଡ଼ିଶା ପୁଲିସର ସର୍ଜେଣ୍ଟ ଭାବେ ନିଯୁକ୍ତି ମିଳିଥିଲା; ହେଲେ ସେ ସୁଯୋଗ ପ୍ରତ୍ୟାହାର କରି ପେସାଦାର ଅଭିନେତାର ପରିଚୟ ସୃଷ୍ଟି କରିଥିଲେ । ୧୯୭୪ରେ ଅନ୍ନୂର୍ଣ୍ଣା ଥିଏଟର ‘ଏ ଗୃପ’ରେ ଯୋଗ ଦେଇଥିଲେ । ପରେ ସେ ଅନ୍ନପୂର୍ଣ୍ଣା ‘ବି’ ଗୃପ କଟକରେ ଯୋଗ ଦେଇ ‘ଘର ସଂସାର’ ନାଟକରେ ମିଃ ବର୍ମା ଭୂମିକାରେ ମର୍ମସ୍ପର୍ଶୀ ଅଭିନୟ କରି ସମସ୍ତଙ୍କ ମନ ଜିଣିବାରେ ସଫଳ ହୋଇଥିଲେ । ଏହି ନାଟକ ତାଙ୍କୁ ଜଣେ ଲୋକପ୍ରିୟ ଅଭିନେତାଭାବେ ପ୍ରତିଷ୍ଠା ଆଣିଦେଇଥିଲା । ମଞ୍ଚ ନାଟକ ବ୍ୟତୀତ ସେ ଓଡ଼ିଆ କଥାଚିତ୍ର ଶ୍ରୀ ଜଗନ୍ନାଥ, ସହରୀ ବାଘ, ଘର ବାହୁଡ଼ା, ଅଲିଭା ଦାଗ, ଘର ସଂସାର, ଅଦିନ ମେଘ, ଜୀବନସାଥୀ, ‘ନିଝୁମ ରାତିର ସାଥୀ’ ପ୍ରଭୃତି କଥାଚିତ୍ରରେ ଅଭିନୟ କରିଥିଲେ । 
୬ ଜାନୁଆରୀ ୨୦୧୫, ମଙ୍ଗଳବାର ଅପରାହ୍ଣରେ ଭୁବନେଶ୍ୱରସ୍ଥ ଭିଏସ୍‍ଏସ୍‍ନଗରସ୍ଥିତ ବାସଭବନରେ ପରଲୋକ ହୋଇଯାଇଛି । କିଛି ମାସ ଧରି ସେ ଅସୁସ୍ଥ ଥିଲେ । ମୃତ୍ୟୁଶଯ୍ୟା ନିକଟରେ ପତ୍ନୀ , ପୁତ୍ର, କନ୍ୟା, ପରିବାର ସଦସ୍ୟ ଉପସ୍ଥିତ ଥିଲେ । ସନ୍ଧ୍ୟାରେ ପୁରୀ ସ୍ୱର୍ଗଦ୍ୱାରରେ ତାଙ୍କର ଶେଷକୃତ୍ୟ ସମ୍ପନ୍ନ ହୋଇଛି ।ସମାଜ, ୭ ଜାନୁଆରୀ ୨୦୧୫, ପୃଷ୍ଠା:୩
ପୁରସ୍କାର ଓ ସମ୍ମାନ
ତାଙ୍କର ଅନନ୍ୟ ସାଧନା ପାଇଁ ସେ ଓଡ଼ିଶା ସଙ୍ଗୀତ ନାଟକ ଏକାଡେମୀ (୧୯୯୧), ଶାରଳା ପୁରସ୍କାର, କଳିଙ୍ଗ ପୁରସ୍କାର, ଓଡ଼ିଶା ସିନେ କ୍ରିଟିକ୍‍ ଆସୋସିଏସନ, ଶତାବ୍ଦୀର କଳାକାର ସମ୍ମାନ, ଇଟ୍‍ ସମ୍ମାନ, ମନନ ସମ୍ମାନ, ପଞ୍ଚମବେଦ ସମ୍ମାନ ପାଇଥିଲେ । 
 ଗୁରୁ କେଳୁଚରଣ ମହାପାତ୍ର ସମ୍ମାନ, ୨୦୧୪
 କବି ସମ୍ରାଟ ଉପେନ୍ଦ୍ର ଭଞ୍ଜ ପୁରସ୍କାର, ୨୦୦୭-୦୮
 ବାଣୀଚିତ୍ର ସମ୍ମାନ, ୨୦୧୧

ଆଧାର

 ଅଧିକ ତଥ୍ୟ 
 

ଶ୍ରେଣୀ:୧୯୨୭ ଜନ୍ମ
ଶ୍ରେଣୀ:୨୦୧୫ ମୃତ୍ୟୁ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ପାପୁଆ ନିଉ ଗିନି

ପାପୁଆ ନିଉ ଗିନି, (;  ; ; ହିରି ମୋଟୁ: Papua Niu Gini) ଓସେନିଆରେ ଥିବା ଏକ ଦେଶ ଅଟେ ।

 ଇତିହାସ 
 ରାଜନୀତି 
 ଅର୍ଥନୀତି 
 ସଂସ୍କୃତି 
 ଶିକ୍ଷା 
 ଗମନା ଗମନ 

 ଆଧାର 
 Biskup, Peter, B. Jinks and H. Nelson. A Short History of New Guinea  (1970)
 Connell, John. Papua New Guinea: The Struggle for Development (1997) online
 Gash, Noel. A Pictorial History of New Guinea (1975)
  Golson, Jack. 50,000 years of New Guinea history  (1966)
  Griffin, James. Papua New Guinea: A political history (1979)

 Knauft, Bruce M. South Coast New Guinea Cultures: History, Comparison, Dialectic (1993)  excerpt and text search
 McCosker, Anne. Masked Eden: A History of the Australians in New Guinea (1998)
 Mckinnon, Rowan, et al. Papua New Guinea & Solomon Islands (Country Travel Guide) (2008) excerpt and text search
 
 Waiko. John. Short History of Papua New Guinea  (1993)
 Waiko, John Dademo. Papua New Guinea: A History of Our Times  (2003)
 Zimmer-Tamakoshi, Laura. Modern Papua New Guinea (1998) online

 ପ୍ରମୁଖ ଉତ୍ସ 
  Jinks, Brian, ed. Readings in New Guinea history (1973)
  Tim Flannery Throwim' Way Leg: Tree-Kangaroos, Possums, and Penis Gourds (2000) memoir excerpt and text search
 Malinowski, Bronislaw.  Argonauts of the Western Pacific: An Account of Native Enterprise and Adventure in the Archipelagoes of Melanesian New Guinea (2002) famous anthropological account of the Trobriand Islanders; based on field work in 1910s online
 Visser, Leontine, ed. Governing New Guinea: An Oral History of Papuan Administrators, 1950–1990 (2012)
 Whitaker, J.L. et al. eds. Documents and readings in New Guinea history: Pre-history to 1889  (1975)

 ଟୀକା 

 ବାହାର ଲିଙ୍କ 

 Government
 Prime Minister of Papua New Guinea 

 General information
 
 Papua New Guinea at UCB Libraries GovPubs.
 
 
 
 Papua New Guinea Business Directory
 PNG Links & Search incl. GoPNG & NGO links; Who's Who; 
Blogs, Forums, Factsheets, etc.
 Papua New Guinea Institute of National Affairs
 Forecasts for Papua New Guinea Development
ମୁଦ୍ରା ଓ ଭାଷା ସହ ଦେଶ ଓ ରାଜଧାନୀ ର ତାଲିକା

ଲେଉଟାଣି ମୁଦ୍ରା ଓ ଭାଷା ସହ ଦେଶ ଓ ରାଜଧାନୀର ତାଲିକା
କ୍ୟୁ. ଆର. କୋଡ଼

thumb|QR code for the URL of this page.
thumb|QR code for the URL of the English Wikipedia Mobile main page, "http://en.m.wikipedia.org"
କ୍ୟୁ.ଆର.କୋଡ଼ (QR code: Quick Response code) ମାଟ୍ରିକ୍ସ ବାରକୋଡ଼ ନିମନ୍ତେ ଏକ ଟ୍ରେଡ ମାର୍କ ଯାହା ଜାପାନରେ ପ୍ରଥମେ ଅଟୋମୋଟିଭ ଇଣ୍ଡସ୍ଟ୍ରି ନିମନ୍ତେ ଡିଜାଇନ କରାଯାଇଥିଲା । ଏହା ମେସିନ ପଢ଼ିପାରିବା ଭଳି ଏକ ଅପ୍ଟିକାଲ ଲେବେଲ ଯେଉଁଥିରେ କୌଣସି ନିର୍ଦ୍ଦିଷ୍ଟ ବିଷୟର ବିବରଣୀ ଥାଏ ଯାହା ସ‌ହ ଏହା ସଂଯୁକ୍ତ ଥାଏ । ଏହି କୋଡ଼ ଚାରି ପ୍ରକାର (ନ୍ୟୁମେରିକ, ଆଲଫାନ୍ୟୁମେରିକ, ବାଇଟ/ବାଇନାରି ଓ କାଞ୍ଜି) ସ୍ଟାଣ୍ଡାର୍ଡ ଏନ‌କୋଡିଙ୍ଗ ମୋଡଦ୍ୱାରା ଡାଟା ଷ୍ଟୋର କରିବାକୁ ବ୍ୟବ‌ହାର କରେ । 
ଅଟୋମୋଟିଭ ଇଣ୍ଡସ୍ଟ୍ରି ବାହାରେ ମଧ୍ୟ କ୍ୟୁ.ଆର.କୋଡ଼ ସିସ୍ଟମ ବ୍ୟବ‌ହାର ହେଉଛି । ୟୁପିସି ବାରକୋଡ଼ ଅପେକ୍ଷା ଏହାର ଷ୍ଟୋର କରିବା ଶକ୍ତି ଅଧିକ । ପ୍ରୋଡକ୍ଟ ଟ୍ରାକିଙ୍ଗ, ସମୟ ଟ୍ରାକିଙ୍ଗ, ଡକୁମେଣ୍ଟ ମ୍ୟାନେଜମେଣ୍ଟ, ଜେନେରାଲ ମାର୍କେଟିଙ୍ଗ ଇତ୍ୟାଦିରେ ବ୍ୟବ‌ହାର ହୁଏ ।
କ୍ୟୁ.ଆର.କୋଡ଼ରେ ଏକ ବର୍ଗାକାର ଗ୍ରିଡ ଉପରେ କଳା ମୋଡ୍ୟୁଲ ବା ବର୍ଗାକାର ଡଟ ସଜାହୋଇଥାଏ । ଏହ ଇମେଜିଙ୍ଗ ଡିଭାଇସ ଯେପରିକି କ୍ୟାମେରାଦ୍ୱାରା ପଢ଼ି ହୁଏ। ଏହା ରିଡ-ସୋଲୋମାନ ଏରର ( Reed–Solomon error correction ) କରେକସନ କରି ଚିତ୍ରକୁ ଭାଷାନ୍ତର(interprete) କରେ । ତାପରେ ସେହି ଛବି ପାଟର୍ନର ଆଲମ୍ବ ଓ ଭୁସମାନ୍ତର ଡାଟା ନିର୍ଗତ କରାଯାଏ । ଏହା ଅଧୁନା ସ୍ମାର୍ଟ ଫୋନରେ ବ୍ୟବ‌ହାର କରାଯାଉଛି ।

 ଇତିହାସ 

 ଆଧାର 

ଶ୍ରେଣୀ:ବାରକୋଡ଼
ନୋଏଡ଼ା

ନୋଏଡ଼ା (ନୋଇଡା) ଉତ୍ତର ପ୍ରଦେଶର ପଶ୍ଚିମରେ ଅବସ୍ଥିତ ଏକ ସହରାଞ୍ଚଳ ଯାହା ଜାତୀୟ ରାଜଧାନୀ କ୍ଷେତ୍ରର ଏକ ଅଂଶ ଅଟେ । ଏହା ଦିଲ୍ଲୀର ପୂର୍ବ ପଟେ ଯମୁନା ନଦୀର ଅପର ପଟରୁ ଆରମ୍ଭ ହୋଇଛି । ଗୌତମ ବୁଦ୍ଧ ନଗର ହେଉଛି ଏହାର ଜିଲ୍ଲା ।। ବର୍ତ୍ତମାନ ଏହା ଦେଶର ସବୁଠୁ ଧନଶାଳୀ ସହରାଞ୍ଚଳ ଭିତରୁ ଗୋଟିଏ । ଏହା ନୋଏଡ଼ା ଲୋକ ସଭା ତଥା ନୋଇଡା ବିଧାନ ସଭାର ଅଂଶ ଅଟେ । । ଆଜି ଏଠାରେ ଅନେକ ସଫ୍ଟ୍`ୱେୟାର କମ୍ପାନୀ ଅଛନ୍ତି, ଯେମିତି  HCL, WIPRO ଇତ୍ୟାଦି।

ଭୂଗୋଳ
ଇତିହାସ
୧୯୭୬ ଏପ୍ରିଲ ୧୭ରେ ଏହା ସ୍ଥାପନା ହୋଇଥିଲା । ଏ ସହର ଆରମ୍ଭ ହେବା ଆଗରୁ ଏଠାରେ ପ୍ରାୟ ୧୦୦ଟି ଗାଁ ଥିଲା । ଏବେ ସେ ଗାଁଗୁଡିକ ନୋଇଡାରେ ମିଶିଯାଇ ସହରର ଅଂଶ ବିଶେଷ ଅଟନ୍ତି । ଏସବୁ ଭିତରେ ଅଛନ୍ତି "ଅଟ୍ଟା ", "ନିଠାରି", "ମୋରେନା",  "ହାରୋଲା "  ଆଦି । ବର୍ତ୍ତମାନ ଶହେ ଠୁ ଅଧିକା ସେକ୍ଟର (Sector) ହେଲାଣି । ପ୍ରଥମେ ଆରମ୍ଭ ହେଲା ବେଳେ ଏଠାରେ ଅନେକ ଶିଳ୍ପାଞ୍ଚଳ ଥିଲା, କିନ୍ତୁ ସେ ସବୁକୁ ଆବାସୀୟ କ୍ଷେତ୍ରରେ ପରିଣତ କରିଦିଆଗଲାଣି ।

ପର୍ଯ୍ୟଟନ
ନୋଏଡା  ଅନେକ ସପିଂ ମଲ୍‍ରେ ଭରପୂର । ନୋଏଡାର ଜନ ସାଧରଣ ତଥା ବାହାରୁ ବୁଲି ଆସୁଥିବା ଅନେକ ଲୋକ ଏଠାର ମଲ୍‍ଗୁଡ଼ିକ ବୁଲି ଯାଆଂତି ।  ଗ୍ରେଟ ଇଣ୍ଡିଆ ପ୍ଲେସ‍ (ଅଟ୍ଟା- ସେକ୍ଟର-୧୮) ମୁଖ୍ୟ ମଲ୍‍ ମାନଂକ ଭିତରୁ ଗୋଟିଏ । 
ସେକ୍ଟଋ -24ରେ ଥିବା ଇସ୍କନ୍‍ ମଂଦିରକୁ ଅନେକ ପର୍ଯ୍ୟଟକ ତଥା ଶ୍ରଦ୍ଧାଳୁ ଆସଂତି। ଆଉ ଏକ ଦର୍ଶନୀୟ ସ୍ଥଳ ହେଉଛି ଓଖ୍ଲା ପକ୍ଷୀ ଅଭୟାରଣ୍ୟ । ଏଠାରେ ଗୋଟିଏ ଉଦ୍ଭିଦ ଉଦ୍ୟାନ (Botanical Garden) ମଧ୍ୟ ଅବସ୍ଥିତ ଅଛି । 
"ଦଳିତ ପ୍ରେରଣା ସ୍ଥଳ" ମଧ୍ୟ ଏକ ସୁଂଦର ଉଦ୍ୟାନ ଅଟେ, ଯେଊଁଠାରେ ଅନେକ ହାତୀ ମୂର୍ତ୍ତି ଅଛି । ଏହା ଛଡା ଅକ୍ଷରଧାମ ମଂଦିର (ଯଦିଓ ଏହା ଦିଲ୍ଲୀରେ ଅଛି) ନୋଏଡାର ଅତି ନିକଟରେ ଅବସ୍ଥିତ ।

ଆଧାର

ବାହାର ତଥ୍ୟ

 
 Official Website of Noida Authority

ଶ୍ରେଣୀ:ଉତ୍ତର ପ୍ରଦେଶ
ସେମିଳିଗୁଡ଼ା

ସେମିଳିଗୁଡା ଓଡ଼ିଶାର  କୋରାପୁଟ ଜିଲ୍ଲାର ଏକ ବ୍ଲକ  ଅଟେ ।  ଏହା ପ୍ରଥମେ ଏକ ଗ୍ରାମ ଥିଲା, ମାତ୍ର ବର୍ତ୍ତମାନ ଏହା ଏକ ଛୋଟ ସହର । ସୁନାବେଡା ମୁନିସିପାଲିଟିର  ଏହା ଅକ ଅଂଶ ଅଟେ।
ଜାତୀୟ ରାଜପଥ ୪୩ (ବର୍ତ୍ତମାନ ୨୬)ରେ କୋରାପୁଟଠାରୁ ପ୍ରାୟ ୨୨ କିଲୋମିଟର (ଦକ୍ଷିଣ ଆଡକୁ) ଗଲେ ସେମିଳିଗୁଡାରେ ପହଂଚିହେବ । ଏଠାରୁ ନଂଦପୁର ଦେଇ  ପାଡୁଆକୁ ଗୋଟିଏ ରାସ୍ତା ବାହାରିଛି । ଏଚ୍‍ ଏ ଏଲ୍‍ ସୁନାବେଡା ତଥା ନାଲକୋ ଦାମନଯୋଡି ଏହାର ଅତି ନିକଟରେ ଅବସ୍ଥିତ ଅଟଂତି । ଏ ଅଂଚଳର ଏହା ଏକ ବ୍ୟବସାୟ କେଂଦ୍ର ତଥା ସହର ପାଲଟିଲାଣି ।

 ଜନସଂଖ୍ୟା 

୧୯୬୧ ମସିହାର ଜନଗଣନା ଅନୁସାରେ ସେମିଳିଗୁଡା ଗ୍ରାମର ଜନସଂଖ୍ୟା ଥିଲା ୮୪୮ । ୨୦୧୧ ମସିହାର ଭାରତର ଜନ ଗଣନା ଅନୁସାରେ ସେମୀଳିଗୁଡା ବ୍ଲକର ଜନସଂଖ୍ୟା ଥିଲା ୨୨୨୪୭ |

 ସେମିଳିଗୁଡା ମିଶ୍ରିତ କୃଷି ଫାର୍ମ 

୧୯୬୩ ମସିହାରେ ସେମିଳିଗୁଡାଠାରେ ଓଡ଼ିଶା ସରକାରଂକଦ୍ୱାରା ଏକ ମିଶ୍ରିତ କୃଷି ଫାର୍ମ ପ୍ରତିଷ୍ଠା କରାଯାଇଥିଲା । ଏହି ମିଶ୍ରିତ କୃଷି ଫାର୍ମର ଆୟତନ ଥିଲା ୩୫୨.୬ ହେକ୍ଟର , ଯେଉଁଥିରୁ ଚାଷ ଜମି ଥିଲା ୧୬୪ ହେକ୍ଟର । 

thumb|This is a scenic photo of the dam for OUAT Agriculture Farm Semiliguda in the district of Koraput Odisha. This was built in the 1960s by Government Odisha.

 ଆଧାର  

ଶ୍ରେଣୀ:ଓଡ଼ିଶା ଭୌଗଳିକ ମୁଣ୍ଡିଆ ପ୍ରସଙ୍ଗସମୂହ
ଶ୍ରେଣୀ:କୋରାପୁଟ ଜିଲ୍ଲାର ଗାଆଁ ଓ ସହର
ବାରାକ ଓବାମା

ବାରାକ ହୁସେନ ଓବାମା  (; ଜନ୍ମ : ୪ ଅଗଷ୍ଟ ୧୯୬୧) ଯୁକ୍ତରାଷ୍ଟ୍ର ଆମେରିକାର ୪୪ତମ ରାଷ୍ଟ୍ରପତି  ଏବଂ ପ୍ରଥମ  ଆଫ୍ରିକୀୟ-ଆମେରିକୀୟ ରାଷ୍ଟ୍ରପତି । ତାଙ୍କର ଜନ୍ମ ହବାଇ ରାଜ୍ୟର ହନଲୁଲୁଠାରେ ହୋଇଥିଲା । ଓବାମା କଲମ୍ବିଆ ବିଶ୍ୱବିଦ୍ୟାଳୟ ଓ ହାବାର୍ଡ ଆଇନ ବିଦ୍ୟାଳୟରୁ ସ୍ନାତକୋତର ଡିଗ୍ରୀ ହାସଲ କରିଛନ୍ତି । ସେ ହାବାର୍ଡ ଆଇନ ବିଦ୍ୟାଳୟରେ ଅଧ୍ୟକ୍ଷ ରୂପେ ମଧ୍ୟ କାର୍ଯ୍ୟ କରିଥିଲେ।

ପ୍ରାରମ୍ଭିକ ଜୀବନ
ପରିବାର ଓ ନିଜସ୍ୱ ଜୀବନ

ରାଷ୍ଟ୍ରପତି ନିର୍ବାଚନ
ଆଧାର

ବାହାର ତଥ୍ୟ

ସରକାରୀ
  (Personal)
  of President Barack Obama (White House)

ଅନ୍ୟାନ୍ୟ
 
 
 Collected news and commentary at the Chicago Tribune
 Collected news and commentary at the Tampa Bay Times's PolitiFact.com
 Collected news and commentary at The Washington Post's Fact Checker blog
 
 

ଶ୍ରେଣୀ:୧୯୬୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଯୁକ୍ତରାଷ୍ଟ୍ର ଆମେରିକାର ରାଷ୍ଟ୍ରପତି
ଶ୍ରେଣୀ:ନୋବେଲ ପୁରସ୍କାର
ପାୱାର କ୍ୱାଲିଟି

thumb|Frequency stability of some large electrical grids
ପାୱାର କ୍ୱାଲିଟି ବା ବୈଦୁତିକ ଶକ୍ତିର ଗୁଣବତ୍ତା, ଉପଭୋକ୍ତାଙ୍କ ଉପକରଣରେ ବୈଦୁତିକ ଶକ୍ତିର ସକ୍ଷମତା ନିର୍ଣ୍ଣୟ କରିଥାଏ । ବିଦ୍ୟୁତ-ବିଭବ ଅବୃତ୍ତି (voltage frequency) ଓ ଫେଜ୍  ଭିତରେ ଥିବା ତାଳମେଳ (Synchronization) ଯୋଗୁଁ, ଇଲେକ୍‌ଟ୍ରିକାଲ୍ ସିଷ୍ଟମ୍ ନିଜ କାର୍ଯ୍ୟ-ଦକ୍ଷତା କିମ୍ବା ସ୍ଥାୟୀତ୍ୱର କୌଣସି କ୍ଷତି ନକରି ମଧ୍ୟ ସୂଚାରୁ ରୂପେ କାର୍ଯ୍ୟ କରିଥାଏ । ଏହି ପାୱାର କ୍ୱାଲିଟି ଶବ୍ଦଟି, ବିଦ୍ୟୁତ ଶକ୍ତି ଯାହା ବୈଦୁତିକ ଭାର ଓ  ସୂଚାରୁ ରୂପେ କାମ କରିବାର କ୍ଷମତାକୁ ବୁଝାଇଥାଏ । ଭଲ ବିଦ୍ୟୁତ-ଶକ୍ତି ବିନା, ଏକ ବିଦ୍ୟୁତ ଚଳିତ ଯନ୍ତ୍ର (ବା ଭାର) ଠିକ ଭାବେ କାମ କରିବା ନାହିଁ କିମ୍ବା ପୁରାପୁରି ଖରାପ ହେଇଯାଇପାରେ । ବିଦ୍ୟୁତ ଶକ୍ତିର ଗୁଣବତ୍ତା ଖରାପ ହେବା ପଛରେ ଅନେକ କାରଣ ଥାଏ ।

ବିଦ୍ୟୁତ ଶକ୍ତି ଉତ୍ପାଦନଠାରୁ ଆରମ୍ଭ କରି ଏହାର ପ୍ରେରଣ ଓ ଉପଭୋକ୍ତାଙ୍କ ନିକଟରେ ଥିବା ମିଟର ପର୍ଯ୍ୟନ୍ତ ଶକ୍ତି ଆବଣ୍ଟନ ପ୍ରକ୍ରିୟାକୁ ନେଇ ଏହି ବିଦ୍ୟୁତ-ଶକ୍ତି-ଇଣ୍ଡଷ୍ଟ୍ରି ଗଠିତ । ଏହାପରେ ଲୋଡ଼ ପର୍ଯ୍ୟନ୍ତ ବିଦ୍ୟୁତ ଉପଭୋକ୍ତାଙ୍କ ତାରରେ ପ୍ରବାହିତ ହୋଇଥାଏ । ପାଣିପାଗ, ଉତ୍ପାଦନ, ଚାହିଦା ଏବଂ ଅନ୍ୟାନ୍ୟ କାରଣଗୁଡ଼ିକର ପରିବର୍ତ୍ତନ ସହିତ ମିଳିତ ଭାବରେ ବୈଦୁତିକ ଶକ୍ତି ଉତ୍ପାଦନ ସ୍ଥଳରୁ ବିଦ୍ୟୁତ ଶକ୍ତିକୁ ଘୁଞ୍ଚାଇବା ପାଇଁ ବ୍ୟବସ୍ଥାର ଜଟିଳତା ଯୋଗାଣର ଗୁଣବତ୍ତା ପାଇଁ ଅନେକ ସୁଯୋଗ ପ୍ରଦାନ କରିଥାଏ ।

"ପାୱାର କ୍ୱାଲିଟୀ" ଶବ୍ଦଟି ଅଧିକ ଲୋକପ୍ରିୟ ହୋଇଥିଲେ ମଧ୍ୟ ଏହା ବିଦ୍ୟୁତ ବିଭବର ମାନ ଓ ଶକ୍ତି କିମ୍ବା ବିଦ୍ୟୁତ-ସ୍ରୋତର ନୁହେଁ । ଶକ୍ତି ଊର୍ଜାର (ଏନର୍ଜି) ଏକ ସ୍ରୋତ । କ୍ଷମତା କେବଳ ଶକ୍ତିର ପ୍ରବାହ ଏବଂ ଏକ ଭାରଦ୍ୱାରା ଆବଶ୍ୟକ ବୈଦ୍ୟୁତିକ ପ୍ରବାହ ମୁଖ୍ୟତଃ ଅନିୟନ୍ତ୍ରିତ ।

 ଉପକ୍ରମ 
 ପାୱାର କଣ୍ଡିସନିଙ୍ଗ୍ 
 ସ୍ମାର୍ଟ ଗ୍ରୀଡ ଓ ପାୱାର କ୍ୱାଲିଟି 

 ଆହୁରି ଦେଖନ୍ତୁ 

 ଟୀକା 

 ଆଧାର  

 IEEE Standard 519 Recommended Practices and Requirements for Harmonic Control in Electrical Power Systems section 10.5 Flicker

ଶ୍ରେଣୀ:ବିଦ୍ୟୁତ୍ ପ୍ରଯୁକ୍ତି ବିଦ୍ୟା
ରାଖାଲ ମହାନ୍ତି

ରାଖାଲ ମହାନ୍ତି (୨୬ ଜୁନ ୧୯୩୨ - ୧୪ ଅପ୍ରେଲ ୨୦୧୯) ଓଡ଼ିଶାର ଜଣେ ସଙ୍ଗୀତ ନିର୍ଦ୍ଦେଶକ ଓ ଗୁରୁ ଥିଲେ । ସେ ଆକାଶବାଣୀ, ଦୂରଦର୍ଶନ, ଆଲବମ ଏବଂ ଓଡ଼ିଆ କଥାଚିତ୍ର କ୍ଷେତ୍ରରେ କାର୍ଯ୍ୟକରିଥିଲେ । ଓଡ଼ିଆ ଚଳଚ୍ଚିତ୍ର ଅକ୍ଷିତୃତୀୟା, ତ୍ରିନାଥ ମେଳା, ଶ୍ରୀକୃଷ୍ଣ ରାସଲୀଳା, ଅମର ପ୍ରେମ, ଘର ସଂସାର ଆଦି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ନିମନ୍ତେ ସେ ଜଣାଶୁଣା । ସଙ୍ଗୀତ କ୍ଷେତ୍ରରେ ତାଙ୍କର ଅବଦାନ ନିମନ୍ତେ ସେ ୧୯୭୭ରେ ଗୀତ ଗୋବିନ୍ଦ ସମ୍ମାନ ଓ ୨୦୦୨ରେ ଓଡ଼ିଶା ସଙ୍ଗୀତ ନାଟକ ଏକାଡେମୀ ସମ୍ମାନରେ ସମ୍ମାନୀତ ।

 ପ୍ରାରମ୍ଭିକ ଜୀବନ ଓ ଶିକ୍ଷା 
ରାଖାଲ ମହାନ୍ତି, ୧୯୩୨ ମସିହାରେ କେନ୍ଦ୍ରାପଡ଼ା ଜିଲ୍ଲାର ତଟନାଠାରେ ଜନ୍ମଗ୍ରହଣ କରିଥିଲେ ।http://orissa.gov.in/e-magazine/Orissareview/june2006/engpdf/132-136.pdf ପିଲାବେଳୁ ସଙ୍ଗୀତ ପ୍ରତି ଆକୃଷ୍ଟ ରାଖାଲ, ୧୯୪୮ମସିହାରେ ମାଟ୍ରିକ ପାସ କଲାପରେ, ନିଜକୁ ସଙ୍ଗୀତରେ ସମ୍ପୁର୍ଣ୍ଣ ଭାବରେ ନିମଜ୍ଜିତ କରିଥିଲେ । ୧୯୭୩ ମସିହାରେ ସେ, ଅଖିଳ ଭାରତୀୟ ଗନ୍ଧର୍ବ ମହାବିଦ୍ୟାଳୟ ମଣ୍ଡଳରୁ ଗାୟନରେ ସ୍ନାତକୋତ୍ତର ଶିକ୍ଷା ସମାପ୍ତ କରିଥିଲେ । ସେ ପଣ୍ଡିତ ଭୁବନେଶ୍ୱର ମିଶ୍ର ଓ ବାଳକୃଷ୍ଣ ଦାସଙ୍କ ନିକଟରୁ ସଙ୍ଗୀତ ଶିକ୍ଷା କରିଥିଲେ । 

 ବୃତ୍ତିଗତ ଜୀବନ
ସଙ୍ଗୀତ ଶିକ୍ଷାଦାନକୁ ରାଖାଲ ମହାନ୍ତି ନିଜର ପ୍ରମୂଖ ବୃତ୍ତି ରୂପରେ ବାଛି ନେଇଥିଲେ । ୧୯୫୫ରୁ ୧୯୭୩ ମସିହା ପର୍ଯ୍ୟନ୍ତ, ସେ କଟକର କଳା ବିକାଶ କେନ୍ଦ୍ରରେ ସଙ୍ଗୀତ ଶିକ୍ଷାଦାନ କରିଥିଲେ । ଲଘୁ ଓ ଶାସ୍ତ୍ରୀୟ ସଙ୍ଗୀତhttp://www.thehindu.com/todays-paper/tp-features/tp-fridayreview/all-for-krishna/article1436317.ece ଉଭୟରେ ସେ ନିପୂଣ ଥିଲେ । ସେ ଆକାଶବାଣୀ କଟକ ଓ ଦୂରଦର୍ଶନର ଜଣେ ସ୍ୱୀକୃତିପ୍ରାପ୍ତ ସଙ୍ଗୀତ ନିର୍ଦ୍ଦେଶକ ମଧ୍ୟ ଥିଲେ । ସେ ଓଡ଼ିଶା ନୃତ୍ୟ ସଙ୍ଗୀତ କ୍ଷେତ୍ରରେ ସବୁ ପ୍ରମୂଖ ବ୍ୟକ୍ତିବିଶେଷଙ୍କ ସହ କାମ କରିବାର ସୁଯୋଗ ଲାଭ କରିଛନ୍ତି । ଗୁରୁ କେଳୁଚରଣ ମହାପାତ୍ରଙ୍କ ସହ ତାଙ୍କ ଯୋଡ଼ି ଖୁବ ସଫଳ ହୋଇଥିଲା । ବହୁ ଓଡ଼ିଆ କଥାଚିତ୍ରରେ, ସେ ସଙ୍ଗୀତ ନିର୍ଦ୍ଦେଶନା କରିଛନ୍ତି । ଆକାଶବାଣୀ କଟକରୁ ପ୍ରସାରିତ ତାଙ୍କର କିଛି ଲୋକପ୍ରିୟ କାର୍ଯ୍ୟକ୍ରମ ମଧ୍ୟରେ ଗଣପ୍ରଧାନ ସମ୍ମାନ(୧୯୯୧), ଜୀବନର ସ୍ୱରଲିପି(୧୯୯୨), କରୁଣା କେନ୍ଦ୍ର(୧୯୯୩), ଶାନ୍ତିର ପଥେ(୧୯୯୪) ଆଦି ଅନ୍ୟତମ । ରାଖାଲ ଭାରତର ବହୁ ସ୍ଥାନ ତଥା ଜର୍ମାନୀ, ଯୁକ୍ତରାଷ୍ଟ୍ର ଆମେରିକା, କାନାଡ଼ା, ଯୁକ୍ତରାଜ୍ୟ, ଫ୍ରାନ୍ସ, ଋଷିଆ, ଯୁଗୋସ୍ଲୋଭିଆ ଓ ବୁଲଗାରିଆ ଆଦି ଦେଶରେ ସଙ୍ଗୀତ ପରିବେଷଣ କରିସାରିଛନ୍ତି । 

 ଓଡ଼ିଆ କଥାଚିତ୍ରରେ ଅବଦାନ 
 ଅକ୍ଷିତୃତୀୟା (ସଙ୍ଗୀତ ନିର୍ଦ୍ଦେଶକ)
 ତ୍ରିନାଥ ମେଳା (ସଙ୍ଗୀତ ନିର୍ଦ୍ଦେଶକ)
 ଶ୍ରୀକୃଷ୍ଣ ରାସଲୀଳା (ସଙ୍ଗୀତ ନିର୍ଦ୍ଦେଶକ)
 ଅମର ପ୍ରେମ (ସଙ୍ଗୀତ ନିର୍ଦ୍ଦେଶକ)
 ଘର ସଂସାର (ସଙ୍ଗୀତ ନିର୍ଦ୍ଦେଶକ)
 ମାଣିକ ଯୋଡ଼ି (ସଙ୍ଗୀତ ସଂଯୋଜକ)

 ପୁରସ୍କାର ଓ ସମ୍ମାନ 
 ସଙ୍ଗୀତ ସୁଧାକର ବାଳକୃଷ୍ଣ ଦାଶ ସ୍ମାରକୀ ସମ୍ମାନ - ୨୦୧୭
 କବି ସମ୍ରାଟ ଉପେନ୍ଦ୍ର ଭଞ୍ଜ ସମ୍ମାନ, ୨୦୧୪ 
  ତାଳବାଦ୍ୟ ସମ୍ମାନ (ମର୍ଦ୍ଦଳ ଏକାଡେମୀ) - ୨୦୧୫ସମ୍ବାଦ ୨୧/୦୫/୨୦୧୫ ଭୁବନେଶ୍ୱର ସଂସ୍କରଣ ପୃଷ୍ଠା ୧୫
 ନିତାଇ ପାଲିତ ସମ୍ମାନ, ୨୦୧୪ 
 ଗୁରୁ କେଳୁଚରଣ ମହାପାତ୍ର ସମ୍ମାନ, ୨୦୦୫ 
  ଓଡ଼ିଶା ସଙ୍ଗୀତ ନାଟକ ଏକାଡେମୀ ସମ୍ମାନ - ୨୦୦୨
  ଗୀତ ଗୋବିନ୍ଦ ସମ୍ମାନ (ନିଖିଳ ଉତ୍କଳ ସଙ୍ଗୀତ ଶିଳ୍ପୀ ପରିଷଦଦ୍ୱାରା ପ୍ରଦତ୍ତ) - ୧୯୭୭
  ଇଣ୍ଡିଆନ ସ୍କୁଲ ଅଫ ଡାନ୍ସ, ମ୍ୟୁଜିକ ଆଣ୍ଡ ଥିଏଟର, କାନାଡ଼ା ସମ୍ମାନ - ୧୯୭୭

 ଆଧାର 

ଅଧିକ ତଥ୍ୟ
 

ଶ୍ରେଣୀ:୧୯୩୨ ଜନ୍ମ
ଶ୍ରେଣୀ:୨୦୧୯ ମୃତ୍ୟୁ
ଶ୍ରେଣୀ:କେନ୍ଦ୍ରାପଡ଼ା ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ସଙ୍ଗୀତକାର
ଆର. କେ. ଲକ୍ଷ୍ମଣ

200px|thumbnail|ପୁନେର ସିମ୍ବାଓସିସ କାର୍ଯ୍ୟାଳୟରେ ଥିବା କମନମ୍ୟାନ ପ୍ରତିକୃତି
ରାଶିପୁରମ କୃଷ୍ଣସ୍ୱାମୀ ଲକ୍ଷ୍ମଣ Pg. 11 in the source says that Laxman & his brother Narayan were Tamil Iyer Brahmins. (୨୪ ଅକ୍ଟୋବର ୧୯୨୧ – ୨୬ ଜାନୁଆରୀ ୨୦୧୫) ଜଣେ ଭାରତୀୟ ବ୍ୟଙ୍ଗ ଚିତ୍ରକାର, ଥିଲେ ।Laxman's-eye view  Frontline Magazine – 18–31 July 1998
ସେ ୧୯୫୧ରେ ଆରମ୍ଭ ହେଇଥିବା "ଟାଇମ୍‍ସ ଅଫ୍‍ ଇଣ୍ଡିଅା'ର ନିୟମିତ କାର୍ଟୁନ ସ୍ତମ୍ଭ "ୟୁ ସେଡ୍‍ ଇଟ୍‍'  ଓ କମନ ମ୍ୟାନ ନିମନ୍ତେ ପ୍ରସିଦ୍ଧ ଅଟନ୍ତି ।

ଆର. କେ. ଲକ୍ଷ୍ମଣ ୨୪ ଅକ୍ଟୋବର ୧୯୨୧ ମସିହାରେ ମହୀଶୂରରେ ଜନ୍ମଗ୍ରହଣ କରିଥିଲେ । କଲେଜ ସମୟରୁ ବିଭିନ୍ନ ଖବରକାଗଜ ପାଇଁ କାର୍ଟୁନ୍‍ କରିବା ଅାରମ୍ଭ କରିଥିଲେ ଲକ୍ଷ୍ମଣ । ପରେ ମୁମ୍ବାଇର ଫ୍ରି ପ୍ରେସ୍‍ ଜର୍ଣ୍ଣାଲରେ ବୃତ୍ତିଗତ ଜୀବନ ଅାରମ୍ଭ କଲେ । ବ୍ୟଙ୍ଗ ଚରିତ୍ର "କମନ୍‍ ମ୍ୟାନ୍‍' ଦେଶବ୍ୟାପୀ ତାଙ୍କପାଇଁ ପ୍ରସିଦ୍ଧି ଅାଣି ଦେଇଥିଲା । ୧୯୫୧ରୁ ସେ ଇଂରାଜୀ ଦୈନିକ ଖବରକାଗଜ ଟାଇମ୍ସ ଅଫ ଇଣ୍ଡିଆରେ କାର୍ଯ୍ୟ କରିଆସୁଥିଲେ । 

ଲକ୍ଷ୍ମଣଙ୍କର ଏବେ ପତ୍ନୀ କମଳା, ପୁଅ ଶ୍ରୀନିବାସ ଓ ବୋହୂ ଉଷା ଅଛନ୍ତି  । 
thumb|200px|A tribute to the late R. K. Laxman by cartoonist Shekhar Gurera

ମୃତ୍ୟୁ
୨୬ ଜାନୁଆରୀ ୨୦୧୫, ସୋମବାର ଦିନ ଚିକିତ୍ସାଧୀନ ଅବସ୍ଥାରେ ଲକ୍ଷ୍ମଣଙ୍କର ମୃତ୍ୟୁ ହୋଇଥିଲା । ମୃତ୍ୟୁ ବେଳକୁ ତାଙ୍କୁ ୯୪ ବର୍ଷ ହୋଇଥିଲା । ମୂତ୍ରାଙ୍ଗ ସଂକ୍ରମଣ ଓ ଛାତିରେ ଯନ୍ତ୍ରଣା ହେତୁ ଜାନୁଆରୀ ମାସ ୨୩ ତାରିଖରେ ତାଙ୍କୁ ପୁନେସ୍ଥିତ ଏକ ଘରୋଇ ହସ୍ପିଟାଲରେ ଭର୍ତ୍ତି କରାଯାଇଥିଲା, ପରେ ଶରୀରର ବିଭନ୍ନ ଆଭ୍ୟନ୍ତରୀଣ ଅଙ୍ଗ ଅଚଳ ହୋଇପଡିଥିଲା ।  

ସ୍ୱାସ୍ଥ୍ୟବସ୍ଥା ଜଟିଳ ହେବାରୁ ୨୬ ଜାନୁଆରୀ ୨୦୧୫ଠାରୁ ତାଙ୍କୁ ଜୀବନ ରକ୍ଷାକାରୀ ବ୍ୟବସ୍ଥା ମାଧ୍ୟମରେ ରଖାଯାଇଥିଲା । ୨୦୧୦ରେ ସେ ଏକାଧିକ ହୃଦ୍‌ଘାତର ଶିକାର ହୋଇଥିଲେ ।

ପୁରସ୍କାର ଓ ସମ୍ମାନ
 ପଦ୍ମ ବିଭୂଷଣ, ୨୦୦୫
 ପଦ୍ମ ଭୂଷଣ, ୧୯୭୩
 ରମଣ ମାଗାସେସେ ପୁରସ୍କାର, (ସାମ୍ବାଦିକତା କ୍ଷେତ୍ରରେ ଉଲ୍ଲେଖନୀୟ ଅବଦାନ ପାଇଁ) ୧୯୮୪
 ସାମ୍ବାଦିକତା କ୍ଷେତ୍ରରେ ଜୀବନବ୍ୟାପି ଅବଦାନ ନିମନ୍ତେ ପୁରସ୍କାର, ୨୦୦୮
 ପୁନେ ପଣ୍ଡିତ ପୁରସ୍କାର, ୨୦୧୨
 ସମ୍ମାନଜନକ ଡକ୍ଟରେଟ, ମହୀଶୂର ବିଶ୍ୱବିଦ୍ୟାଳୟ, ୨୦୦୪

ଆଧାର

ଅଧିକ ତଥ୍ୟ

ଶ୍ରେଣୀ:୧୯୨୧ ଜନ୍ମ
ଶ୍ରେଣୀ:୨୦୧୫ ମୃତ୍ୟୁ
ଶ୍ରେଣୀ:ପଦ୍ମ ଭୂଷଣ ସମ୍ମାନିତ
ଶ୍ରେଣୀ:ପଦ୍ମ ବିଭୂଷଣ ସମ୍ମାନିତ
ଯିଏ ଯାହା କହୁ ମୋର ଢୋ

ଯିଏ ଯାହା କ‌ହୁ ମୋର ଢୋ ୨୦୧୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ ଚଳଚ୍ଚିତ୍ର । ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର ଏବଂ ଗୀତ ରଚନା କରିଥିଲେ ନିର୍ମଳ ନାୟକ ।  ଏହି ଚଳଚ୍ଚିତ୍ରର ନାୟକ ଥିଲେ ବାବୁଶାନ ମହାନ୍ତି ଏବଂ ତାଙ୍କ ସ‌ହ ନାୟିକା ରୂପେ ପ୍ରଥମ କରି ଅଭିନୟ ଆରମ୍ଭ କରଥିଲେ ଶୀତଲ ପାତ୍ର । ମୃତ୍ୟୁଞ୍ଜୟ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

 ଅଭିନୟ 
ଓଡ଼ିଆଚଳଚ୍ଚିତ୍ର ‘ଯିଏ ଯାହା କହୁ ମୋର ଢୋ’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: 
 ବାବୁଶାନ୍
 ଶୀତଲ ପାତ୍ର
 ଇଲୁ ବାନାର୍ଜି 
 ନମ୍ରତା ଦାସ
 ହାଡୁ
 ଆଦ୍ୟାଶା ମହାପାତ୍ର 
 ମୀନକେତନ 
 ଜୀବନ ପଣ୍ଡା

 ଗୀତ ଓ ସଙ୍ଗୀତ 
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ।

 ଗୀତ 
 ଯିଏ ଯାହା କ‌ହୁ ମୋର ଢୋ
 ଶହେ ଶହେରେ ଖେଳ
 ଜାଗା ଦେଖି ଦେଇ ଦେ ମଣି
 ମୋ ଜୀବନେ ଆସିଚୁ ତୁ

 ଆଧାର 

ବାହାର ଆଧାର
 

ଶ୍ରେଣୀ:୨୦୧୫ର ଓଡ଼ିଆ କଥାଚିତ୍ର
ଲେଖୁଲେଖୁ ଲେଖିଦେଲି

ଲେଖୁଲେଖୁ ଲେଖିଦେଲି, ୨୦୧୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି ଚଳଚ୍ଚିତ୍ରଟିର ପ୍ରଯୋଜନା କରିଥିଲେ ସୀତାରାମ ଅଗ୍ର‌ୱାଲ । ଏହି ଚଳଚ୍ଚିତ୍ରଟିର କାହାଣୀ ଲେଖିଥିଲେ ସିଦ୍ଧାର୍ଥ ଅଗ୍ର‌ୱାଲ । ଶ୍ରୀକାନ୍ତ ଗୌତମ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସୁଶାନ୍ତ ମଣି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ବିକାଶ ଦାସ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ଏବଂ ଝିଲିକ୍ । ଅଙ୍କିତା ଭୌମିକ, ପ୍ରିୟଙ୍କା ମହାପାତ୍ର, ସାତ୍ୟକି ମିଶ୍ର, ମହାଶ୍ୱେତା ରାୟ, ଅପରାଜିତା ମହାନ୍ତି, ପୃଥିରାଜ ନାୟକ, ହରିହର ମହାପାତ୍ର, ଶିବାନୀ ଆଦି କଳାକାରମାନେ ଏହି କଥାଚିତ୍ରଟିରେ ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ବାବୁଶାନ୍- ଅଜୟ
 ଝିଲିକ୍ ଭଟ୍ଟାଚାର୍ଯ୍ୟ- ଅମ୍ରିତା
 ପ୍ରିୟଙ୍କା ମହାପାତ୍ର- ଅମ୍ରିତାର ମାଅ
 ସାତ୍ୟକି ମିଶ୍ର - ଅମ୍ରିତାର ବାପା
 ମହାଶ୍ୱେତା ରାୟ - ଜେଜେମା
 ଅପରାଜିତା ମହାନ୍ତି- ଅଜୟର ମାଆ
 ପୃଥିରାଜ ନାୟକ- ଅଜୟର ବାପା
 ହରିହର ମହାପାତ୍ର- ବସ୍ କଣ୍ଡକ୍ଟର୍
 ଅଙ୍କିତା ଭୌମିକ୍- ଇନ୍ଦୁ
 ଶିବାନୀ ସଙ୍ଗୀତା (ଶିଶୁ କଳାକାର)

ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ । ଶ୍ରୀକାନ୍ତ ଗୌତମ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ।

ଗୀତ

 ଆଧାର 

ଅଧିକ ତଥ୍ୟ
 

ଶ୍ରେଣୀ:୨୦୧୪ର ଓଡ଼ିଆ କଥାଚିତ୍ର
ଆଖିରେ ଆଖିରେ

ଆଖିରେ ଆଖିରେ, ୨୦୧୪ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହା 'ସାର୍ଥକ ଫିଲ୍ମ୍‌ସ' ବ୍ୟାନରରେ, ସୁଶାନ୍ତ ମଣିଙ୍କ ନିର୍ଦ୍ଦେଶନାରେ ନିର୍ମିତ ହେଇଥିଲା । ଏହି ଚଳଚ୍ଚିତ୍ର ତେଲୁଗୁ ଚଳଚ୍ଚିତ୍ର ଇଶ୍କର ରିମେକ୍ ଅଟେ  । 

 ଅଭିନୟରେ 
ଓଡ଼ିଆ କଥାଚିତ୍ର ‘ଆଖିରେ ଆଖିରେ’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ:   
 ବାବୁଶାନ୍
 ଝିଲିକ୍ ଭଟ୍ଟାଚାର୍ଯ୍ୟ
 ସିଦ୍ଧାନ୍ତ ମହାପାତ୍ର
 ସମରେଶ ରାଉତରାୟ
 ହରିହର ମହାପାତ୍ର
 ବିଜୟ ମହାନ୍ତି
 ଅପରାଜିତା ମହାନ୍ତି

 ଗୀତ ଓ ସଙ୍ଗୀତ 
 ସଙ୍ଗୀତକାର: ମଳୟ ମିଶ୍ର

ପ୍ରଚ୍ଛଦପଟ ଗାୟକ: ନିବେଦିତା, ପଙ୍କଜ ଜାଲ, ବାବୁଲ ସୁପ୍ରିଓ

 ଆଧାର 

 ଅଧିକ ତଥ୍ୟ 
 

ଶ୍ରେଣୀ:୨୦୧୪ର ଓଡ଼ିଆ କଥାଚିତ୍ର
ଆଦିବାସୀ ମେଳା

ଓଡ଼ିଶାର ବିଭିନ୍ନ ଜିଲ୍ଲାରେ ବାସ କରୁଥିବା ୬୨ ଶ୍ରେଣୀର ଆଦିବାସୀ ବର୍ଗଙ୍କୁ ସମାଜର ମୁଖ୍ୟସ୍ରୋତରେ ସାମିଲ କରିବାର ଲକ୍ଷ୍ୟ ନେଇ ପ୍ରତିବର୍ଷ ଭୁବନେଶ୍ୱରଠାରେ ଆଦିବାସୀ ମେଳା ଆୟୋଜନ କରାଯାଇଥାଏ ।  ଓଡ଼ିଶା ସରକାରଙ୍କ "ଅନୁସୂଚିତ ଜନଜାତି ଉନ୍ନୟନ ବିଭାଗ" ପୃଷ୍ଟପୋଷକତାରେ ଏହି ମେଳା ଭୁବନେଶ୍ୱରର ଆଦିବାସୀ ପ୍ରଦର୍ଶନୀ ପଡ଼ିଆରେ ଅନୁଷ୍ଠିତ ହୋଇଥାଏ । ଏହା ୨୬ ଜାନୁଆରୀ ସାଧାରଣତନ୍ତ୍ର ଦିବସରୁ ଆରମ୍ଭ ହୋଇ ୨ ସପ୍ତାହ ଧରି ଚାଲିଥାଏ । 

 ଗ୍ୟାଲେରି 

ଆଭିମୁଖ୍ୟ
ଆଦିବାସୀ ମେଳାର ମୁଖ୍ୟ ଲକ୍ଷ୍ୟ ହେଲା - ଆଦିବାସୀମାନଙ୍କର ହସ୍ତଶିଳ୍ପ, କଳାକୃତି, କୃଷିଜାତ ସାମଗ୍ରୀ ଏବଂ ସେମାନଙ୍କଦ୍ୱାରା ଜଙ୍ଗଲରୁ ସଂଗୃହିତ ଦ୍ରବ୍ୟଗୁଡିକୁ ପ୍ରଦର୍ଶିତ କରାଇବା ଓ ସେସବୁର ବିକ୍ରି ନିମନ୍ତେ ଏକ ବଜାର ସୃଷ୍ଟି କରିବା । ଦ୍ୱିତୀୟତଃ ଏହି ଜନଜାତି ବର୍ଗଙ୍କର ସଂସ୍କୃତି, ନୃତ୍ୟ ସଙ୍ଗୀତ ଓ ଜୀବନଯାପନ ଶୈଳି ଆଦିକୁ ରାଜ୍ୟବାସୀଙ୍କ ସହ ପରିଚିତ କରାଇବା । ତୃତୀୟତଃ ଆଦିବାସୀମାନଙ୍କର କଲ୍ୟାଣ ନିମନ୍ତେ ରାଜ୍ୟ ସରକାରଙ୍କଦ୍ୱାରା କାର୍ଯ୍ୟକାରୀ ବିଭିନ୍ନ ଯୋଜନା ଓ କାର୍ଯ୍ୟକ୍ରମ ସମ୍ପର୍କରେ ସଚେତନତା ସୃଷ୍ଟି କରିବା । 

ଇତିହାସ
ଆଦିବାସୀ ମେଳା ୧୯୫୧ ମସିହା ଜାନୁଆରୀ ୨୬ରେ କଟକରେ ଆରମ୍ଭ କରାଯାଇଥିଲା ।http://www.telegraphindia.com/1120124/jsp/odisha/story_15043616.jsp#.VM8xYCwwDSg ୧୯୫୪ ମସିହା ଜାନୁଆରୀ ୨୬ରୁ ଏହା ଭୁବନେଶ୍ୱରକୁ ସ୍ଥାନାନ୍ତରିତ ହୋଇଛି । ଅତୀତରେ ଏହି ମେଳା ୭ ଦିନ ଧରି ଆୟୋଜିତ ହେଉଥିଲାବେଳେ ୨୦୧୦ ମସିହାରୁ ଏହାର ଅବଧି ୧୫ ଦିନକୁ ବୃଦ୍ଧି କରାଯାଇଛି । ପ୍ରମେୟ ୦୨/୦୨/୨୦୧୫ ପୃଷ୍ଠା ୧୬

 ଆଧାର 

ଅଧିକ ତଥ୍ୟ
 ଆଦିବାସୀ ମେଳା ୱେବସାଇଟ

ଶ୍ରେଣୀ:ଓଡ଼ିଶାର ଜନଜାତି
ଆଘାତ

thumb|The knee of a patient is examined with the help of radiography after an injury.
ଆଘାତ ପ୍ରାଣୀମାନଙ୍କର ଶାରୀରିକ କ୍ଷତିକୁ ବୁଝାଏ । ଦୁର୍ଘଟଣା, ପତନ, ମାଡ଼, ଅସ୍ତ୍ର ଓ ଅନ୍ୟାନ୍ୟ କାରଣମାନଙ୍କଦ୍ୱାରା ଏହା ସଂଘଟିତ ହୁଏ । 

ଗୁରୁ ଆଘାତ ଗମ୍ଭୀର ଫଳପ୍ରଦ ହୋଇ ଅବଶେଷରେ ବିକଳାଙ୍ଗ ଓ ମୃତ୍ୟୁ ହୋଇପାରେ । 

ସନ ୧୯୯୦ରେ ଆଘାର ଯୋଗୁ ୪.୩ ମୃତ୍ୟୁ ହୋଇଥିବା ବେଳେ ସନ ୨୦୧୩ରେ ୪.୮ ମୃତ୍ୟୁ ହୋଇଥିଲା । ୩୦%ରୁ ଅଧିକ ମୃତ୍ୟୁ ପରିବ‌ହନ ଜନିତ ଆଘାର ଯୋଗୁ ହୋଇଥିଲା । ପାଞ୍ଚ ବର୍ଷରୁ କମ୍ ପିଲାଙ୍କ ମଧ୍ୟରୁ ସନ ୧୯୯୦ରେ ୭୬୬,୦୦୦ ମୃତ୍ୟୁ ହୋଇଥିବା ବେଳେ ସନ ୨୦୧୩ରେ ଏହା କମିଯାଇ ୩୬୭,୦୦୦ ମୃତ୍ୟୁ ହୋଇଥିଲା । ସମୁଦାୟ ମୃତ୍ୟୁ ସଂଖ୍ୟାର ୯% ଆଘାତ ଯୋଗୁ ହୋଇଥିବା ବେଳେ ସାରା ପୃଥିବୀରେ ମୃତ୍ୟୁ ସଂଖ୍ୟାର ସପ୍ତମ ସ୍ଥାନରେ ଏହାର ନାମ ଅଛି । 

 ବର୍ଗୀକରଣ 
ଆମେରିକାର ବୁରୋ ଅଫ ଲେବର ସ୍ଟାଟିସ୍‌ଟିକ୍‌ସ୍ ସଂସ୍ଥା, ରୋଗ (The United States Bureau of Labor Statistics) ଓ ବ୍ୟବସାୟୀକ (occupational) ଆଘାତକୁ ନେଇ ଏକ ବର୍ଗୀକରଣ ସିଷ୍ଟମ ଓ.ଆଇ.ଆଇ.ସି.ଏସ. (Occupational Injury and Illness Classification System ବା OIICS) ତିଆରି କରିଛନ୍ତି । ଏହି ସିଷ୍ଟମରେ ନିମ୍ନଲିଖିତ ବିଷୟକୁ ବିଚାରକୁ ନିଆଯାଇଛି ।   
 ଗୁଣ  
 ଶରୀରର ଅଂଶ  
 ଉତ୍ସ ଓ ଦ୍ୱିତୀୟକ ଉତ୍ସ  
 ଘଟଣା 
ସନ ୧୯୯୨ରେ ଓ.ଆଇ.ଆଇ.ସି.ଏସ. ପ୍ରଥମେ ଛପା ହୋଇଥିଲା ଓ ତାପରେ ଅନେକ ଥର ଅଦ୍ୟତନ କରାହୋଇଛି ।

 ଆଧାର  

ଶ୍ରେଣୀ:ଚିକିତ୍ସା ବିଜ୍ଞାନ